Πανεπιστήμιο της Χάιφας

Το Πανεπιστήμιο της Χάιφας (εβρ. אוניברסיטת חיפה, αραβ. جامعة حيفا) είναι δημόσιο πανεπιστήμιο στο Όρος Κάρμηλος στη Χάιφα, την τρίτη μεγαλύτερη πόλη του Ισραήλ. Ιδρύθηκε το 1963 και έχει τη μεγαλύτερη πανεπιστημιακή βιβλιοθήκη στο Ισραήλ («Βιβλιθήκη Γιουνές και Σοράγια Ναζαριάν»). Το 2019 το ίδρυμα είχε περίπου 18 χιλιάδες εγγεγραμμένους φοιτητές και φοιτήτριες. Από όλα τα ιδρύματα ανώτερης και ανώτατης εκπαιδεύσεως στη χώρα, το Πανεπιστήμιο της Χάιφας έχει το μεγαλύτερο ποσοστό (41%) Αραβοϊσραηλινών στο φοιτητικό σώμα του.

 Το Πανεπιστήμιο της Χάιφας ιδρύθηκε το 1963 από τον τότε δήμαρχο της Χάιφας Αμπά Χουσί, προκειμένου να λειτουργήσει υπό την ακαδημαϊκή εποπτεία του Εβραϊκού Πανεπιστημίου της Ιερουσαλήμ. Το 1972 το νέο πανεπιστήμιο ανεκήρυξε την ανεξαρτησία του, απέκτησε πλήρη ακαδημαϊκή πιστοποίηση και έγινε το έκτο παλαιότερο Α.Ε.Ι. και τέταρτο παλαιότερο πανεπιστήμιο στο Ισραήλ. Περί τους 18.100 προπτυχιακοί και μεταπτυχιακοί φοιτητές και φοιτήτριες σπουδάζουν στο Πανεπιστήμιο ευρεία ποικιλία επιστημών, ιδίως κοινωνικές επιστήμες, νομικά και παιδαγωγικά. Το ίδρυμα έχει τις παρακάτω 6 γενικές Σχολές: Φιλοσοφική («Ανθρωπιστικών επιστημών») Κοινωνικών επιστημών Νομική Φυσικών επιστημών και επιστημονικής εκπαιδεύσεως Κοινωνικής πρόνοιας και Σπουδών Υγείας Εκπαιδεύσεως (παιδαγωγική ακαδημία)Επιπλέον αυτών διαθέτει τη Μεταπτυχιακή Σχολή Διοικήσεως Επιχειρήσεων, τη Σχολή Θαλάσσιων Επιστημών «Leon H. Charney», τη Σχολή δια βίου εκπαιδεύσεως και μία «Διεθνή σχολή» που προσφέρει προγράμματα με διδασκαλία στην αγγλική γλώσσα. Πέρα από τον στόχο της βέλτιστης ανώτατης εκπαιδεύσεως, το Πανεπιστήμιο της Χάιφας αποσκοπεί στο να παρέχει ίσες ευκαιρίες σε όλους και όλες, και ειδικότερα να ενθαρρύνει την αμοιβαία κατανόηση και συνεργασία ανάμεσα στον εβραϊκό και τον αραβικό πληθυσμό, τόσο στον χώρο σπουδών όσο και εκτός αυτού. Σε αυτό φοιτούν μέλη όλων των ομάδων της ισραηλινής κοινωνίας: Ιουδαίοι, Μουσουλμάνοι, Χριστιανοί, Δρούζοι, τόσο θρησκευόμενοι όσο και μη θρησκεύοντες. Επίσης, πολλοί φοιτητές και φοιτήτριες έρχονται από όλο τον κόσμο για να σπουδάσουν στη «Διεθνή σχολή» του. Το Πανεπιστήμιο της Χάιφας φιλοξενεί το Μουσείο Χεχτ (αρχαιολογικό και καλών τεχνών), ενώ έχει πολλά ερευνητικά κέντρα και ινστιτούτα, όπως το Ινστιτούτο Εξελίξεως, το Κέντρο για τη μελέτη της κοινωνίας των πληροφοριών, το Κέντρο Ερευνών Τουρισμού, το Κέντρο Θεωρητικής Φυσικής και Αστροφυσικής, και άλλα. Ξεχωρίζει το Ινστιτούτο Αρχαιολογίας Zinman, που ιδρύθηκε το 1988 και ειδικεύεται στην αρχαιολογία του βόρειου Ισραήλ, και μάλιστα της περιοχής γύρω από το Όρος Κάρμηλος. Στην πανεπιστημιόπολή του το ίδρυμα φιλοξενεί και ένα μεγάλο ιδιωτικό ερευνητικό κέντρο, το Ερευνητικό Εργαστήριο Χάιφας της IBM. Από τη Διεθνή σχολή του Πανεπιστημίου της Χάιφας μπορούν σήμερα να αποκτηθούν μεταπτυχιακά διπλώματα ειδικεύσεως στα εξής γνωστικά πεδία: Ανάπτυξη του παιδιού Σπουδές διπλωματίας Σύγχρονες γερμανικές και ευρωπαϊκές σπουδές Διεθνές MBA MBA στην αειφορία Δημόσια υγεία (MPH) Ισραηλινές σπουδές Εβραϊκές σπουδές Θαλάσσιοι πολιτισμοί Σπουδές Εθνικής Ασφαλείας Μελέτη του Ολοκαυτώματος Διαχείριση ειρήνης και συγκρούσεων Αρχαιολογία Δημόσια Διοίκηση και πολιτική (MPA) Διεθνείς σχέσεις Θαλάσσιες γεωεπιστήμες (MSc.) Στατιστική Θαλάσσια βιολογία (MSc.) Το Πανεπιστήμιο της Χάιφας εκδίδει ή επιμελείται επιστημονικά περιοδικά, τα εξής: Mishpat U Memshal («Νόμος και διακυβέρνηση»), ιδρύθηκε το 1992 και ασχολείται με θέματα σύγχρονου δημόσιου δικαίου. Hearot Din («Νομικές διευκρινήσεις»), ιδρύθηκε το 2004 και δημοσιεύει εργασίες σχετικές με τις μεταβολές των νόμων στο Ισραήλ. Din U Devarim («Νομική επιθεώρηση της Χάιφας»), ιδρύθηκε το 2005 και εστιάζει στην αλληλεπίδραση ανάμεσα στη νομική και άλλα γνωστικά πεδία, όπως τις κοινωνικές επιστήμες. Δημοσιεύει όμως και παραδοσιακά νομικά άρθρα. The Journal of Holocaust Research («Περιοδικό ερευνών Ολοκαυτώματος», από το 2009), δίγλωσσο (στην εβραϊκή και την αγγλική) περιοδικό, που εκδίδεται από τον μεγάλο πολυεθνικό εκδοτικό οίκο Routledge. Διατίθεται τόσο σε διαδικτυακή, όσο και σε έντυπη έκδοση. Michmanim, δίγλωσσο περιοδικό που εκδίδεται από το πανεπιστημιακό Μουσείο Χεχτ και δημοσιεύει εργασίες αρχαιολογίας. Γιτζάκ Ααρόνοβιτς, υπουργός τουρισμού και υπουργός δημόσιας ασφάλειας του Ισραήλ από το 2009 έως το 2015 Γκαμπί Ασκενάζι (γενν. 1954), αρχηγός του επιτελείου του ισραηλινού στρατού Γιοχανάν Βόλαχ (γενν. 1945), ποδοσφαιριστής και πρόεδρος της Μακάμπι Χάιφα (σπούδασε ιστορία και πολιτικές επιστήμες) Μπένυ Γκαντς, υπουργός άμυνας του Ισραήλ και αντιπρόεδρος της κυβερνήσεως το 2021-2022 Χανήν Ζουαμπί (γενν. 1969), η πρώτη Μουσουλμάνα γυναίκα που εκλέχθηκε βουλευτής στην Κνέσετ με αραβικό κόμμα (σπούδασε φιλοσοφία και ψυχολογία) Ραμ Κάρμι (1931-2013), αρχιτέκτονας Ασράφ Μπαρχόμ (γενν. 1979), Παλαιστίνιος ηθοποιός Μεΐρ Νταγκάν (1945-2016), υποστράτηγος, επικεφαλής της Μοσάντ Ιντάν Όφερ (γενν. 1955), επιχειρηματίας και ευεργέτης Αβραάμ Γεοσούα (1936-2022), συγγραφέας Ααρών Ντολγκοπόλσκι (1930-2012), γλωσσολόγος Ρόνυ Ράιχ (γενν. 1947), αρχαιολόγος Γιουβάλ Στάινιτς (γενν. 1958), φιλόσοφος και πρώην υπουργός του Ισραήλ Νατάν Ζαχ (1930-2020), ποιητής Ινστιτούτο Μπουτσέριους για την Έρευνα της Σύγχρονης Γερμανικής Ιστορίας και Κοινωνίας «Speech: 50th anniversary of the University of Haifa». Der Bundespräsident. 10 Μαρτίου 2023. Ανακτήθηκε στις 10 Μαρτίου 2023. Επίσημος ιστότοπος Επίσημος ιστότοπος της Διεθνούς σχολής του Πανεπιστημίου Η ερευνητική πύλη του Πανεπιστημίου Το Αρχείο του Πανεπιστημίου της Χάιφας στις ψηφιακές συλλογές της Πανεπιστημιακής βιβλιοθήκης